Lista tal-poeti tal-ilsien Malti
Din hi lista tal-poeti li kitbu bl-ilsien Malti, flimkien ma' ftit mill-poeżiji l-iżjed popolari tagħhom.

Poeti 
 Pietru Caxaro (miet 1485) – L-ewwel poeta magħruf Malti
 Ġan Franġisk Bonamico (1639–1680)
 Gioacchino Navarro (1748–1813)
 Patri Fidiel, (c. 1762–1824)
 Franġisku Saverju Baldacchino (1774–1860)
 Mons. Ludovik Mifsud Tommasi (1796–1879) – Kanonku taL-Kolleġġjata ta' Bormla
 Luigi Rosato (1795–1872)
 Indri Schembri (1805–1872)
 Salvatore Cumbo (1810–1877)
 Ġan Anton Vassallo (1817–1868)
 Richard Taylor (1818–1868)
 Annibale Preca (1832–1901)
 Klement Mifsud Bonnici (1844–1918)
 Salvatore Frendo De Mannarino (1845–1918)
 Ġużè Muscat Azzopardi (1853–1927)
 Anton Muscat Fenech (1854–1910)
 Dwardu Cachia (1858–1907)
 Vincenzo Busuttil (1860–1922)
 Manwel Dimech (1860–1921)
 Dun Karm Psaila (1871–1961)
 Patri Ġużè Delia SJ., (1900–1980)
 Mary Meilak (1905–1975)
 Rużar Briffa (1906–1963)
 Ġorġ Zammit (1908–1990)
 Ġorġ Pisani (1909–1991)
 Manwel Agius (1911–1993)
 Turu Vassallo (1911–1956)
 Anton Buttigieg (1912–1983)
 Ġużé Cremona (twieled 1913)
 Karmenu Vassallo (1913–1987)
 Ġużé Chetcuti (1914–2006)
 Kelinu Spiteri (Kilin) (1917–2008)
 Patri Mattew Sultana OFM. Cap., (1918–1986)
 Patri Kamillu Aquilina OFM., (1919–2012)
 Dun Frans Camilleri (1919–1990)
 Vincent Ungaro (1919–1996)
 Ġorġ Chetcuti (1921–2006)
 Marċell Mizzi (twieled 1922)
 Wallace Ph. Gulia (1926–2000)
 Marjanu Vella (1927–1988)
 Patri Mario Azzopardi OFM. Cap., (1928–2006)
 J. J. Camilleri (1928–2012)
 Vincent Caruana (twieled 1929)
 Pawlu Aquilina (twieled 1929)
 Karmenu Mallia (twieled 1929)
 Charles Vella (twieled 1930)
 Ġużé Abela (1931–1991)
 John Scibberas (twieled 1932)
 Manwel Cassar (twieled 1933)
 Charles Coleiro (twieled 1933)
 Joseph Sciberras (twieled 1934)
 Victor Fenech (twieled 1935)
 Peter A. Caruana (twieled 1937)
 Daniel Massa (twieled 1937)
 Alfred Massa (twieled 1938)
 Wistin Attard (twieled 1939)
 Achille Mizzi (twieled 1939)
 Alfred Palma (twieled 1939)
 Ġorġ Peresso (twieled 1939)
 Alfred Degabriele (twieled 1940)
 Bernard Mallia (twieled 1941)
 Joe Saliba (1941–2013)
 Roger Scotto (twieled 1942)
 Carmel Attard (1943–1994)
 Emanuel Attard (twieled 1943)
 Charles Casha (twieled 1943)
 Marija Grech Ganado (twieldet 1943)
 Mario Azzopardi (twieled 1944)
 Carmel G. Cauchi (twieled 1944)
 Dennis Agius (twieled 1945)
 Philip Sciberras (twieled 1945)
 Rena Balzan (twieled 1946)
 Ġorġ Borg (twieled 1946)
 Joe Friggieri (twieled 1946)
 Lillian Sciberras (twieldet 1946)
 Oliver Friggieri (twieled 1947)
 Albert Marshall (twieled 1947)
 Trevor Żahra (twieled 1947)
 Paul Callus (twieled 1947)
 Carmel Calleja (twieled 1948)
 Charles Flores (twieled 1948)
 Raymond Mahoney (twieled 1949)
 Doreen Micallef Chritien (twieldet 1949)
 Marlene Saliba (twieldet 1949)
 Mario F. Bezzina (twieled 1950)
 Francis Galea (twieled 1953)
 Ray Buttigieg (twieled 1955)
 Charles Bezzina (twieled 1961)
 Joe Galea (twieled 1966)
 John Buttigieg (twieled 1966)
 Immanuel Mifsud (twieled 1967)
 Adrian Grima (twieled 1968)
 Joseph Buttigieg (twieled 1974)

Poeżiji populari

Referenzi
 Il-Poeżija Maltija, an antology by Oliver Friggieri, Malta University Publishers.
DELIMARA
Daniel Massa
Firxu bl-imqieta s-sajjieda
l-kannizzati tal-jablite
f'serje ta' paraboli ferrxu konz u elf sunnara
biex jistadu l-orizzont
bi dritt il-linji tal-lampuki
żlaqt ħafif
bħal minn ġuf ommi għal saqajja
minn fuq l-alka għal taħt il-blat
għax smajt l-għanja tas-sireni
biex il-ħut fiddien nistad
u maċ-ċeren ninżel ngħarrex
fond il-fond fejn għajn ma rat
u bqajt ħiereġ, nieżel,
ħiereġ
wara l-fanfru bluċerkjat
war'elf ħuta w blat imqarnat
ħaxix jiżfen tiela' jiżfen
sa ma jsaħħar il-lampuki taħt il-jablite
illuppjat
u għidt f'qalbi
hawn kont diġa'
- qabel ġarrabt il-fsieqi ta' ġensi
- qabel għalaqt it-twieqi ta' wensi
- qabel ombrajt l-għekiesi
ta' niesi
qalb id-dell tal-kannizzati kont diġa'
forsi mrekken mal-koralli
fi spiralli stalaktiti ma' l-artikli kuluriti
sekli ilu kont
diġa'
bla bombli ta' l-arja ma' dahri
bla majka ma' wiċċi
w ħadida ppuntata f'idejja
nniffed ħuta f'denfilara
qalb il-blat ta' Delimara
kont diġa'
u meta jispiċċa l-ossiġenu
kważi, kważi
nista' nibqa'
għax f'dawn l-ibħra, qalb din l-alka
kont diġa'.

HEMM DIL-MARA
Mario Azzopardi

Hemm dil-mara tikkuntempla l-misteru tal-ġerħa tiegħu.
Imsieħba privileggata dil-mara tad-dulur u l-ġenn divin.
Kompliċi fl-analoġiji w kull nifs tagħha tnehida tinbala’
Mill-kisra t’għajnejh.
Jevapora d-dmugħ tagħha u sbieħ-il jum jidħol fil-kanali niexfa li tħaffrru
Mill-ġnub t’għajnejha sat-truf ta’ ħalqha meħjut.
Bħal zokk maħruq ta’ siġra dil-mara
Quddiem relikwarju
Jesponi t-tempri kollha tiegħu:
-          Mill-gentilezza sar-rabja ħamra nar
-          Mis-suppervja qalila sal-biki mrażżan
-          Min-nifsijiet tiegħu jerħi fuqha
sal-kefen li jitkebbeb fih meta jbarriha u jgħidilha titlaq.

Hemm dil-mara li jgħidu li ħabbet għalxejn imma ħadd ma jaf daqsha.
Jgħidu li qalbha kessieha bi frott ilu jnawwar imma ħadd ma jaf daqsha.
Jgħidu li tħossha mielħa daqs statwa fuq qabar imma daqsha ħadd ma jaf.
Jgħidu li għandha djalogu twil magħha nfisha interrott biss bl-ismazmi tiegħu
bla ritmi jew rima.
Imma daqs dil-mara ħadd ma jaf.

Anton Buttigieg

NIFTAKAR

Niftakar
Tal-qniepen il-mota ferrieħa,
U l-Ave Maria ta’ Schubert,
Taż-żahar il-fwieħa,
U l-għafsa ta’ idek ma’ driegħi,
U l-ħeġġa ta’ wiċċek ħamrani,
U l-mantar bajdani
Jitkaxkar mal-qiegħa
Tal-korsija;
Id-dija u d-dawl tal-parilja,
Il-ħsejjes taż-żwiemel għaddejja,
U ġemgħa bil-ħrara
Ma’ biebna biex tara
Sbuħitna,
Mħabbitna;
U xita’ ta’ ross
Li niżlet għal fuqna bla ħoss;
Imb’għad ix-xampanja
Li tfawwar bil-qawwa,
Bir-ragħwa,
U l-kejk qisu torri bajdan,
U l-foxtrot, u t-tango u l-waltzer,
U s-sakra u ż-żifna
Tal-qraba u l-ħbieb;
U mb’għad qajla qajla
Ftit ftit qabdu l-bieb,
U bqajna ġo darna
Fid-dawl tal-Madonna
Weħidna flimkien
Jien u int
U int u jien;
U jien kollni tiegħek,
U int kollok tiegħi,
Bħal Eva u Adam;
Qalb waħda, nifs wieħed,
Int rieqda, jien rieqed,
U ħolma ta’ hena,
Ta’ ferħ ta’ tgawdija,
Ta’ dawl u ta’ dija,

Letteratura bil-Malti
Listi relatati ma' Malta